《钓台 其二》
宋代·缪瑜

桐庐江中秋水清，富春山中秋月明。钓竿千尺无恙在，持竿我月从先生。

先生岂是傲当世，鄙夫患失滔滔是。狂澜既倒挽之回，持报故人惟此尔。

衮衣不博一羊裘，事往台空江自流。遂令千古重名节，于乎先生真汉杰。

作者简介：赣州龙南人，字珍叟。孝宗淳熙间进士。官进贤令。工诗，有《崆峒诗集》。